## Odluka o općinskim porezima Općine Sveta Nedelja

### NN 119/2001 (28.12.2001.), Odluka o općinskim porezima Općine Sveta Nedelja

# OPĆINA SVETA NEDELJA

2027

Na teme­lju članka
30. Zakona o financira­nju jedinica lokalne samouprave i uprave (»Narodne
novine«, broj 117/93, 69/97, 33/00, 73/00, 127/00 i 59/01.) i članka 68.
Statuta Općine Sveta Nede­lja (»Službene novine Općine Sveta Nede­lja«, broj
5/01.), Općinsko vijeće Općine Sveta Nede­lja na sjednici održanoj 11. prosinca
2001. godine, donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom se utvrđuju
stope, visina, te način obračuna i plaća­nja općinskih poreza koji su vlastiti
izvor prihoda Proračuna Općine Sveta Nede­lja.

II. VRSTE POREZA

Članak 2.

Općini Sveta Nede­lja
pripadaju s­ljedeći porezi:

1. porez na potroš­nju

2. porez na kuće za odmor

3. porez na tvrtku
ili naziv

4. porez na
nekorištene poduzetničke nekretnine.

1. Porez na potroš­nju

Članak 3.

Porez na potroš­nju
plaća se na potroš­nju alkoholnih pića i bezalkoholnih pića i piva po stopi od
3%.

Članak 4.

Obveznik poreza na
potroš­nju iz prethodnog članka ove odluke je svaka pravna i fizička osoba koja
pruža ugostite­ljske usluge.

Članak 5.

Osnovica poreza na
potroš­nju je prodajna cijena pića po kojoj se piće prodaje u ugostite­ljskim
objektima bez poreza na dodanu vrijednost.

Članak
6.

Porez na potroš­nju
alkoholnih i bezalkoholnih pića i piva obveznik poreza obračunava i plaća
sukladno rokovima koji se određuju za obračun i plaća­nje poreza na dodanu
vrijednost.

Obračunati porez
iskazuje se u evidencijama propisanim za obračun poreza na dodanu vrijednost.

2. Porez na kuće
za odmor

Članak 7.

Porez na kuće za
odmor plaćaju pravne i fizičke osobe koje su vlasnici kuće za odmor.

Članak 8.

Kućom za odmor smatra se svaka zgrada ili dio zgrade
ili stan koji se koriste povremeno ili sezonski.

Kućom za odmor ne smatraju se gospodarske zgrade koje
služe za smještaj po­ljoprivrednih strojeva, oruđa i drugog pribora.

Članak 9.

Porez na kuće za odmor plaća se u visini 15,00 kn/m˛
korisne površine kuće za odmor, godiš­nje.

Članak 10.

Porez na kuće za odmor ne plaća se na kuće u kojima
vlasnici imaju prebivalište i na kuće koje se ne mogu koristiti zbog starosti
ili trošnosti.

Članak 11.

Obveznici poreza na kuće za odmor moraju nadležnom
poreznom tijelu dostaviti podatke o kućama za odmor koji se odnose na mjesto
gdje se nalaze ti objekti, te korisnu površinu objekta.

Podatke iz stavka 1. ovog članka obveznici trebaju
dostaviti do 31. ožujka za koju se utvrđuje porez na kuće za odmor.

Porez na kuće za odmor plaća se u roku 15 dana od dana
dostave rješe­nja o razrezu toga poreza.

3. Porez na tvrtku
ili naziv

Članak 12.

Porez na tvrtku ili
naziv plaćaju godiš­nje pravne i fizičke osobe koje su obveznici poreza na
dobit ili poreza na dohodak i re­gistrirane su za obav­lja­nje djelatnosti.

Porez iz stavka 1.
ovog članka plaća se u godiš­njem iznosu i to:

1. Pravne
osobe koje se u smislu odredbi
Zakona o računovodstvu klasificiraju
kao velike                                                2.000,00
kuna

2. Pravne
osobe koje se u smislu odredbi
Zakona o računovodstvu klasificiraju kao
sred­nje                                                    1.400,00
kuna

3. Pravne
osobe koje se u smislu odredbi
Zakona o računovodstvu klasificiraju kao
male                                                           800,00
kuna

4. Fizičke osobe - obrtnici, koji obav­ljaju
djelatnost:

–  filigransko-zlatarsku                              2.000,00 kuna

–  slobodna
zanima­nja

    (agencije,
odvjetnici, javni bi­lježnici,
arhitekti, liječnici)                                 2.000,00
kuna

–  ugostite­ljstva,
trgovine, izradu i prodaju
predmeta za uspomenu – suveniri i
zabavne rad­nje                                        800,00
kuna

–  ostale
proizvodne i uslužne djelatnosti      500,00
kuna

–  specijalizirane
rad­nje za izradu i prodaju
autohtonih – domaćih i unikatnih predmeta
(suvenira)                                               200,00
kuna.

Članak 13.

Poslovne jedinice i pogoni inozemnih pravnih i
fizičkih osoba i poslovne jedinice i pogoni domaćih pravnih i fizičkih osoba
koje sjedište imaju izvan Općine Sveta Nede­lja za svaku poslovnu jedinicu na
području Općine Sveta Nede­lja plaćaju 1.000,00 kuna.

Članak 14.

Ako je na istom objektu istaknuto više tvrtki ili
naziva iste pravne i fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje plaća se
samo jedan porez.

Članak 15.

Porez na tvrtku ili naziv ne plaćaju obveznici koji ne
obav­ljaju djelatnost, državni organi, jedinice lokalne i područne (re­gionalne)
samouprave, te javna poduzeća koja su u vlasništvu Općine Sveta Nede­lja.

Porez na tvrtku ili naziv ne plaća porezni obveznik
novootvorene tvrtke na području Općine Sveta Nede­lja za prvu kalendarsku
godinu nakon otvore­nja tvrtke.

Članak 16.

Porez na tvrtku ili naziv plaća se u roku od 15 dana
od dana dostave rješe­nja o razrezu toga poreza.

Članak 17.

Obveznik poreza na tvrtku ili naziv dužan je naziv
tvrtke, promjenu naziva tvrtke i svaku drugu promjenu što utječe na visinu
poreza prijaviti nadležnom odjelu gradske uprave za financijske poslove u roku
od 15 dana od upisa u re­gistar, odnosno nastale promjene.

4. Porez na
nekorištene poduzetničke nekretnine

Članak 18.

Porez na nekorištene
poduzetničke nekretnine plaća se na nekretnine namije­njene obav­lja­nju
poduzetničke djelatnosti (proizvodni i drugi poslovni prostori) koji se ne
koriste.

Pod nekorištenim poduzetničkim nekretninama iz stavka
1. ovog članka smatraju se nekretnine u kojima se ne obav­lja djelatnost godinu
dana.

Članak 19.

Obveznik poreza na nekorištene poduzetničke nekretnine
je fizička i pravna osoba, vlasnik nekretnina.

Članak 20.

Osnovica poreza na nekorištene poduzetničke nekretnine
je korisna površina nekretnine izražena u četvornim metrima.

Članak 21.

Porez na nekorištene poduzetničke nekretnine plaća se
u godiš­njem iznosu po metru četvornom korisne površine poduzetničke nekretnine
u roku od 15 dana od dana dostave rješe­nja o utvrđiva­nju poreza.

Na području općine Sveta Nede­lja plaća se porez na
neiskorištene poduzetničke nekretnine u iznosu od 12,00 kuna po m˛ neiskorištene
nekretnine.

Obveznici poreza na nekorištene poduzetničke
nekretnine moraju nadležnom poreznom tijelu dostaviti podatke o nekorište­nim
poduzetničkim nekretninama do 31. ožujka godine za koju se utvrđuje porez.

Članak 22.

Porez na nekorištene poduzetničke nekretnine ne plaća
se na nekretnine koje su u vlasništvu Općine Sveta Nede­lja i na nekretnine
koje imaju svojstvo kulturnog dobra prema Zakonu o zaštiti i o čuva­nju
kulturnih dobara (»Narodne novine«, broj 69/99.)

Porez na nekorištene poduzetničke nekretnine ne
plaćaju vlasnici koji su pretrpjeli štetu uslijed prirodne nepogode i vlasnici
kod kojih se vodi postupak stečaja i likvidacije.

III. PROVEDBENE
ODREDBE

Članak 23.

Općina Sveta Nede­lja
poslove utvrđiva­nja, evidentira­nja, nadzora, naplate i ovrhe radi naplate
općinskih poreza propisanih ovom odlukom u cijelosti prenosi na poreznu upravu.

Poreznoj upravi za obav­lja­nje poslova iz stavka 1.
ovog članka pripada naknada u iznosu od 5% od ukupno naplaćenih prihoda.

Članak 24.

Porezna uprava je dužna do 10-og u mjesecu za
prethodni mjesec Općini Sveta Nede­lja dostaviti izvješća o utvrđenim i
naplaćenim porezima.

Članak 25.

Ovlašćuje se nadležno tijelo platnog prometa zaduženo
za naplatu javnih prihoda da naknadu poreznoj upravi obračuna i uplati u
Državni proračun.

IV. ZAVRŠNE
ODREDBE

Članak 26.

Stupa­njem na snagu
ove odluke prestaje važiti Odluka o lokalnim porezima (»Službene novine Grada
Labina i Općina Kršan, Nedešćina, Pićan i Raša«, broj 1/94.).

Članak 27.

Ova odluka stupa na
snagu osmog dana od dana objave u »Narodnim novinama«, a primje­njuje se od 1.
siječ­nja 2002. godine.

Ova odluka objav­ljuje
se u »Službenim novinama Općine Sveta Nede­lja«.

Klasa: 021-05/01-01/8
Urbroj: 2144/03-01-01-4
Nedešćina, 11. prosinca 2001.

Predsjednik
Općinskog vijeća
**Bruno Miku­ljan,** v. r.

Odluka, NN 119/2001-2027
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)